Intervistë me Nënkryetarin e Partisë Demokratike Shqiptare të Maqedonisë, Menduh Thaçi - 2003-04-25
Zoti Thaçi thotë se ai dhe kryetari i PDSH, Arbër Xhaferri kërkuan dorëheqjen, për arsye se ishin të ndërgjegjshëm që ideja e shteteve
: : Po e keni gabim, se kjo nuk është ideja e Partisë Demokratike Shqiptare, por dorëheqja është ide e kryetarit dhe imja. Arsyeja kryesore që ne i parashtruam dorëheqjet është se ne ishim të vetëdijshëm se kjo ide mund të ishte në kundërshtim të madh me faktorin ndërkombëtar dhe ne nuk patëm dëshirën që ta fusim Partinë Demokratike Shqiptare në konfrontim me faktorin ndërkombëtar. Por kuvendi qendror nuk i pranoi dorëheqjet e zotit Arben Xhaferri dhe timen dhe vendosi për moratorium, që megjithatë, të ketë një kohë që të bëhen konsultime dhe pastaj të vendoset për punën e mëtejshme të Partisë Demokratike Shqiptare. : : Sinqerisht ju them se mendoj se ata nuk kane realizuar asnjë arritje dhe jo një sërë arritjesh. Mendoj se gjendja nuk ka lëvizur absolutisht në asnjë segment të Marrëveshjes së Ohrit, as në aspektin e respektimti të ligjit të amnestisë, as në aspektin e përfaqësimit të drejtë të shqiptarëve në institucionet e sistemit dhe në administratë, as në përdorimin zyrtar të gjuhës shqipe në nivele shtetërore. Dhe së fundi, kryetari dhe unë ishim ata, të cilët punuam me plot zell dhe bindje për krijimin e shtetit etnik. Mirëpo, ne jemi pesimistë, se maqedonasit, pa marrë parsaysh ngjyrimet politike, as që mendojnë të krijojnë shtet të përbashkët me shqiptarët. : : Problemi qëndron këtu, se keqinterpretohen qëndrimet e partisë sonë, ne nuk jemi kundër marrëveshjes së Ohrit, për më tepër ne jemi pro saj, por jemi kundër marëveshjes së Branko Çervenkovskit, i cili marrëveshjen e vet e quan marrëveshje të Ohrit. Fajtore është qeveria e Maqedonisë, e cila nuk realizon dhe as që ka ndërmend të realizojë Marrëveshjen e Ohrit. Me këtë rast do të jap vetëm një shembull: bashkësia ndërkombëtare dhe të gjithë së bashku u munduam dy vite që t’i punësojmë 430 policë shqiptarë, ndërsa qeveria aktuale me një vendim, punësoi 600 luanë-policë maqedonas, të cilët në mënyrë automatike e abrohguan rritjen e përqindjes së shqiptarëve. : : Përsa i përket krimit të organizuar, besoj se kohët e fundit u zbulua se kush janë ata që e bëjnë krimin e organizuar, duke filluar nga zbulimi i klanit të Zenunit dhe lidhjet që ata kanë patur në Maqedoni. Ndërsa, në aspketin tjetër, të veprimit të mëtejshëm të partisë, edhe më tutje ne mendojmë se Partia Demokartike Shqiptare do të duhet të vazhdojë rrugën politike në bazë të programit dhe të platformës që ka, ndërsa për ata të cilët kritikojnë, sidomos për shqiptarët, disa analistë, unë ju them se është shumë kollaj ta mbash të ashtuquajturin ”mesin e artë”, por duhet folur për problemet reale dhe për mos-gadishmërinë e maqedonasve që të krijojnë shtetin e përbashkët me shqiptarët e jo për nebuloza të ndryshme.